Hedvig Gebhard

Hedvig Maria Gebhard (o.s. Silén; 14. joulukuuta 1867 Turku – 13. tammikuuta 1961 Helsinki) oli suomalainen kansanedustaja. Hän oli vuosina 1907–1909 Suomalaisen puolueen edustaja Hämeen läänin pohjoisesta vaalipiiristä ja vuosina 1919–1922 ja 1924–1929 kokoomuksen edustaja Uudenmaan läänin vaalipiiristä.

Gebhardin vanhemmat olivat kauppias August Oskar Silén ja Hedvig Josefina Palmberg. Hän oli vuodesta 1891 naimisissa Hannes Gebhardin kanssa. Maiju Gebhard oli heidän tyttärensä.

Vuosina 1900–1926 Gebhard toimi Pellervo-lehden toimittajana (ruotsinkielisen vuoteen 1920, sitten suomenkielisen). Hän kuului myös Kotilieden toimituskuntaan vuodesta 1923 kuolemaansa saakka.

Hedvig Gebhard oli Helsingin kaupunginvaltuuston jäsen vuosina 1919–1921 ja 1923–1925. Vuonna 1937 hänelle myönnettiin talousneuvoksen arvonimi. Hän kuoli 93-vuotiaana Helsingissä.

Helsingin Vallilassa on Osuuspankin pääkonttorin edessä Gebhardinaukio. Aukio on nimetty Pellervo-seuran perustajan ja OP:n ensimmäisen pääjohtajan Hannes Gebhardin sekä hänen puolisonsa talousneuvos Hedvig Gebhardin mukaan.

Lähteet

Kirjallisuutta

Aiheesta muualla 
Gebhard Pellervon verkkosivuilla

Kansanedustajat
Kansallisen Kokoomuksen poliitikot
Suomalaisen puolueen poliitikot
Helsingin kaupunginvaltuutetut
Pirkanmaan vaalipiiri
Uudenmaan vaalipiiri
Suomalaiset toimittajat
Vuonna 1867 syntyneet
Vuonna 1961 kuolleet
Suomalaiset osuustoimintaliikkeen vaikuttajat